ZÁMER a PODMIENKY priameho nájmu majetku Žilinského samosprávneho kraja

**č. 03/2014/DA**

**Dopravná akadémia, Rosinská cesta 2, 010 08 Žilina** (ďalej len „vyhlasovateľ“) podľa § 9 a ods. 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom Žilinského samosprávneho kraja zverejňuje **zámer prenajať časť** svojho dočasne prebytočného majetku **formou priameho nájmu.**

**Predmetom nájmu je:**

**- učebňa o výmere 35,3 m2** v prevádzkovej budove na prízemí Strediska praktického vyučovania Dopravnej akadémie na Košickej ulici 1, Žilina, v správe Dopravnej akadémie, Rosinská cesta 2, 010 08 Žilina, nachádzajúca sa v katastrálnom území Žilina, parcela č. 5396/4, zapísaná na LV č. 4662.

**Podmienky priameho nájmu:**

**1. Najnižšia ponuková cena za predmet nájmu: 4,30 €/1hod./1 kurz autoškoly.**

**2. Doba nájmu:** určitá, najviac na dobu 12 mesiacov: od 01.06.2014 do 31.05.2015.

**3. Účel nájmu**: teoretická výučba účastníkov kurzu autoškoly.

**4. Lehota na doručenie** cenových ponúk záujemcov je **do 30.05.2014 do 12,00 hod**. Ponuku treba predložiť na sekretariátvyhlasovateľa alebo poštou na adresu: **Dopravná akadémia, Rosinská cesta 2, 010 08 Žilina** tak, aby bola zaevidovaná na sekretariáte vyhlasovateľa do 30.05.2014 do 13,00 hod.

**5**. **Ponuka uchádzača musí obsahovať:** meno, priezvisko, adresu fyzickej osoby, resp. názov, sídlo a IČO právnickej osoby, zastúpenie, ponúknutá cena a spôsob jej zaplatenia, účel využitia predmetu nájmu vzhľadom na predmet činnosti, ktorý záujemca bude na predmete nájmu vykonávať.

**6.** Ponuka musí byť v zalepenej obálke, označenej heslom „**Priamy nájom č. 3/2014, NEOTVÁRAŤ“**.

**7. Obhliadku** miesta nájmu je možné uskutočniť vo vopred dohodnutých termínoch podľa záujmu uchádzačov tak, že uchádzač nahlási svoj záujem o miestnu obhliadku predmetu nájmu vedúcej technicko-prevádzkového úseku p. Emílii Vrabcovej telefonicky na tel. číslach 041/5252021, mobilné číslo 0907/845196.

**8. Vyhlasovateľ je oprávnený zmeniť alebo zrušiť** podmienky nájmu, odmietnuť všetky predložené ponuky.

**9. Každý uchádzač je oprávnený oboznámiť** sa s identifikačnými údajmi predmetu nájmu (list vlastníctva, prípadne iné písomnosti a skutočnosti viažúce sa k predmetu nájmu) priamo u kont.osoby: Emília Vrabcová, tel. mobilné číslo 0907/845196. Uchádzač sa podaním svojej ponuky zaväzuje zachovať mlčanlivosť o všetkých skutočnostiach, o ktorých sa dozvie v súvislosti s procesom získania informácií ohľadom nájmu.

**10. Vyhodnotenie predložených ponúk** sa vykoná na Dopravnej akadémii, Rosinská cesta 2, 010 08 Žilina, komisionálne (najmenej traja členovia). S víťazom predloženej ponuky môže správca majetku uzatvoriť nájomnú zmluvu.

**11. V súlade s čl. 21. ods. 1.1. bod b**) Zásad hospodárenia a nakladania s majetkom Žilinského samosprávneho kraja predseda Žilinského samosprávneho kraja schvaľuje zámer prenajať uvedený majetok formou priameho nájmu štatutárny orgán správcu majetku.

V Žiline, dňa 12.05.2014

**Za vyhlasovateľa:**

......................................................

Ing. Rudolf Michalec

riaditeľ DA v.r.